CELEX: 62010CA0316
Language: et
Date: 2011-12-21 00:00:00
Title: Kohtuasi C-316/10: Euroopa Kohtu (kolmas koda) 21. detsembri 2011 . aasta otsus (Vestre Landsret'i (Taani) eelotsusetaotlus) — Danske Svineproducenter versus Justitsministeriet (ELTL artikli 288 teine lõik — Määrus (EÜ) nr 1/2005 — Loomade kaitse vedamise ajal — Koduloomadena peetavate sigade maanteevedu — Veoruumi minimaalne kõrgus — Kontrollimine vedamise ajal — Laadimistihedus — Liikmesriikide õigus võtta vastu üksikasjalikud sätted)

18.2.2012   
            
            
               ET
            
            
               Euroopa Liidu Teataja
            
            
               C 49/6
            
         Euroopa Kohtu (kolmas koda) 21. detsembri 2011. aasta otsus (Vestre Landsret'i (Taani) eelotsusetaotlus) — Danske Svineproducenter versus Justitsministeriet
   (Kohtuasi C-316/10) (1)
   
   (ELTL artikli 288 teine lõik - Määrus (EÜ) nr 1/2005 - Loomade kaitse vedamise ajal - Koduloomadena peetavate sigade maanteevedu - Veoruumi minimaalne kõrgus - Kontrollimine vedamise ajal - Laadimistihedus - Liikmesriikide õigus võtta vastu üksikasjalikud sätted)
   2012/C 49/11
   Kohtumenetluse keel: taani
   
      Eelotsusetaotluse esitanud kohus
   
   Vestre Landsret
   
      Põhikohtuasja pooled
   
   
      Kaebuse esitaja: Danske Svineproducenter
   
      Vastustaja: Justitsministeriet
   
      Menetluses osales: Union européenne du commerce de bétail et de la viande
   
      Ese
   
   Eelotsusetaotlus — Vestre Landsret — EÜ artikli 249 teise lõigu (nüüd ELTL artikli 288 teine lõik) ja nõukogu 22. detsembri 2004. aasta määruse (EÜ) nr 1/2005, mis käsitleb loomade kaitset vedamise ja sellega seonduvate toimingute ajal ning millega muudetakse direktiive 64/432/EMÜ ja 93/119/EÜ ning määrust (EÜ) nr 1255/97 (ELT L 3, lk 1), tõlgendamine — Liikmesriikide õigus võtta vastu üksikasjalikud siseriiklikud eeskirjad millega reguleeritakse sigade veoks kasutatavate veovahendite puhul veoruumide minimaalset kõrgust, kontrollikõrgust ja laadimistihedust
   
      Resolutsioon
   
   Nõukogu 22. detsembri 2004. aasta määrust (EÜ) nr 1/2005, mis käsitleb loomade kaitset vedamise ja sellega seonduvate toimingute ajal ning millega muudetakse direktiive 64/432/EMÜ ja 93/119/EÜ ning määrust (EÜ) nr 1255/97, tuleb tõlgendada nii, et:
   
               —
            
            
               selle määrusega ei ole vastuolus, kui liikmesriik võtab vastu eeskirjad, mis on kohaldatavad sigade maanteeveo korral ning mis õiguskindluse tugevdamise eesmärgil täpsustavad loomade heaolu kaitse eesmärki järgides ning selles osas ebaproportsionaalselt rangeid kriteeriume kehtestamata kõnealuses määruses ette nähtud nõudeid seoses loomade veoruumide minimaalse sisemise kõrgusega, ja seda tingimusel, et need eeskirjad ei tingi selliseid lisakulusid või tehnilisi raskusi, mis seaksid ebasoodsamasse olukorda kas selle liikmesriigi tootjad, kes need eeskirjad kehtestas, või siis teiste liikmesriikide tootjad, kes soovivad eksportida oma tooteid kõnealusesse liikmesriiki või selle liikmesriigi kaudu — nende tingimuste täidetust peab kontrollima siseriiklik kohus; proportsionaalseks ei saa siiski pidada selliseid eeskirju, nagu on kehtestatud 21. detsembri 2006. aasta määruse nr 1729, mis käsitleb loomade kaitset vedamise ajal, § 36 lõikes 4 toodud üleminekusätetes, kui see sama liikmesriik on kehtestanud leebemad eeskirjad, nagu need, mis on üldnormidena ette nähtud selle määruse § 9 lõikes 1;
            
         
               —
            
            
               selle määrusega on vastuolus, kui liikmesriik võtab vastu eeskirjad, mis on kohaldatavad sigade maanteeveo korral ning mis täpsustavad määruses ette nähtud nõudeid seoses juurdepääsuga loomadele nende heaolu tingimuste regulaarseks kontrollimiseks ning mida kohaldatakse ainult üle 8 tunni kestvate vedude puhul, ja
            
         
               —
            
            
               selle määrusega ei ole vastuolus, kui liikmesriik võtab vastu eeskirjad, mille kohaselt peab sigade maanteeveo korral olema loomade käsutuses minimaalne pindala, mis on erinev vastavalt loomade kaalule, kusjuures 100 kg kaaluva looma puhul on see pindala alla 8 tunni kestva veo puhul 0,42 m2 ja üle 8 tunni kestva veo puhul 0,50 m2.
            
         
      (1)  ELT C 234, 28.8.2010.